
Aktsiaseltsi Transservis-N

2019.aasta majandusaasta aruande kinnitamine

1. ASJAOLUD JA MENETLUSE KÄIK

Narva linn on AS-i Transservis-N (registrikood 10338071) ainuaktsionär. 

AS Transservis-N juhatus esitas 2019. aasta majandusaasta aruande, sõltumatu vandeaudiitori aruande ja kasumi jaotamise ettepaneku ning teeb Narva Linnavalitsusele, kui AS Transservis-N ainuaktsionäride üldkoosolekule, ettepaneku need kinnitada. AS Transservis-N nõukogu kiitis 2019.a majandusaasta aruande heaks. 

Vastavalt esitatud kasumi jaotamise ettepanekule on AS-i Transservis-N aruandeaasta kasum 19 049 eurot, mida pakutakse suunata ettevõtte arendamisele ja eelmiste perioodide jaotamata kasum 749 895 eurot, millest pakutakse suunata 100 000 eurot dividendide väljamaksmiseks. Dividendid makstakse välja aastatel 2009 - 2011 teenitud kasumi arvelt, st enne halduslepingu nr 190416 (piiriületuse ooteala loomine) alusel teenuste osutamise alustamist. 
2. ÕIGUSLIKUD ALUSED

Korraldus võetakse vastu kohaliku omavalitsuse korralduse seaduse § 35 lõike 3,   äriseadustiku § 298 lõike 1 punkti 7 ja  § 305 lõike 1 alusel.

3. OTSUS

Narva Linnavalitsus, kui AS Transservis-N (registrikood 10338071) ainuaktsionär otsustab:

3.1. Kinnitada Aktsiaseltsi Transservis-N 2019. aasta majandusaasta aruanne.

3.2. Aktsiaseltsi 2019. majandusaasta kasum summas 19 049 eurot jätta jaotamata.
3.3.Suunata eelmiste perioodide jaotamata kasumist 100 000 eurot dividendide väljamaksmiseks.

3.4. Aktsiaseltsil Transservis-N kanda punktis 3.3. märgitud dividendid linna eelarvesse 31. märtsiks 2020.a. Dividendide saaja Narva Linna Arenduse ja Ökonoomika Amet, arveldusarve nr EE981010220033898017.
4. RAKENDUSSÄTTED

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

